open-index/open-wikipedia-markdown huggingface dataset:
புங்கந்துறை

**புங்கந்துறை** என்பது கொங்கு நாட்டில் உள்ள திருப்பூர் மாவட்டம் தாராபுரம் வட்டம் குண்டடம் ஊராட்சி ஒன்றியத்தில் அமைந்துள்ள ஒரு சிற்றூர். இதில் இரு சட்டமன்றத் தொகுதிகள் உள்ளன அவை தாராபுரம் மற்றும் காங்கயம் சட்டமன்றத் தொகுதி ஆகியவை ஆகும்.

இதில் அடுக்கல் கொத்தனூர், மண்யதிட்டுபாளையம், செல்லாண்டியம்மன் நகர், கரைப்பாளையம், புங்கந்துறை, சல்லிமேட்டுபுதூர், அடுக்கல்பாளையம், வெங்கிக்கல்பாளையம், வலசுபாளையம் மற்றும் சொக்கநாதபுரம் ஆகிய சிற்றூர்கள் உள்ளன.

கொங்கு வேளாளர் மக்களே பெரும்பான்மையானவர்கள். இவர்களது முக்கிய குலதொழில் வேளாண்மை. நாடார்கள், தலித்களும் உள்ளனர். அமராவதி ஆற்றங்கரை ஓரத்தில் அ.கொத்தனூர் இவ்வூரில் ஓர் ஆரம்பப் பள்ளி உள்ளது.
புங்கந்துறையில் ஓர் ஆரம்பப் பள்ளி உள்ளது.

இந்தக் கிராமத்தில் சேரன் குலத்தோர்களே ஆதிகனமானவர்கள். இவர்களது குலதெய்வமாக அருள்மிகு ஸ்ரீ செல்லாண்டியம்மன் திருக்கோவில் உள்ளது. இது தவிர அருகாமையில் தென்னீஸ்வரர் ஆலயம் உள்ளது.

இதன் அருகில் தாராபுரம், காங்கயம், வெள்ளகோவில், பல்லடம், ஒட்டன்சத்திரம் ஆகிய நகரங்களும் உள்ளன.

புங்கத்துறை கிராமத்தின் கொங்கு வேளாள சேரகுல வழிபாட்டு சிறப்புகள்:

1.புங்கந்துறை கொத்தனூர் அருள்மிகு செல்லாண்டி அம்மன் ஆலயம்

திருப்பூர் மாவட்டம், தாராபுரம் வட்டாரம். (புங்கன் துறை) கொத்தனூர் பகுதியிலே வாழும் சேரன் கூட்டத்தார்,

கொத்தனூர் செல்லாண்டியம்மனைக் குலதெய்வமாக வழிபட்டு வருகின்றனர்.

இவர்கள் வழிபடும் செல்லாண்டியம்மன், காவிரித் தென் கரையிலேயுள்ள மதிள்கரை செல்லாண்டியம்மனின் நகலாகும்.

2.கொத்தனூர்—அருள்மிகு. உமைய பார்வதி அம்மன் கொத்தனூர்---

கொத்தனூர் சேரன் குலத்திலே ஒரு பத்தினிப் பெண், கணவன் இறந்ததும் தீப்பாய்ந்து உயிர் நீத்தாள். அந்தப்பத்தினிப் பெண்ணின் நினைவாக, செங்கல்லை அடையாளமாக வைத்து வழிபாடு செய்வார்கள்.

செங்கல் வழிபாட்டுக்கு உரிய தெய்வமாகக் கருதப்பட்டதால், செங்கல் பொடியில் பல் துலக்கமாட்டார்கள். கருங்கல்லால் வீடு கட்டிக்கொள்வார்கள்: குடியிருக்கும் கட்டிடத்திற்குச் செங்கல்லைக் கட்டிடப் பொருளாகப் பயன்படுத்தமாட்டார்கள். இது இன்றுவரை நடைமுறையில் உள்ளது.

ஆடி மாதம் தலைஆடி அன்றும், தை முதல் நாளும் முக்கிய வழிபாட்டு நாட்கள் ஆகும். மேலும் ஒவ்வொரு அமாவாசை அன்றும் சிறப்பாக வழிபட்டு வருகிறார்கள்.

ஒவ்வொரு ஆண்டும் மாசி மாதம் சிவன் ராத்திரி அமாவாசை அன்று பொங்கல் வைத்து சிறப்பாக வழிபாடு செய்து வருகிறார்கள்.

தென்கரைநாட்டிலே, சிறப்பான குடிமக்களாக வாழ்ந்து வரும் சேரன் கூட்டத்தார்.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்‎
செல்லம்பட்டி ஊராட்சி ஒன்றியம்

** செல்லம்பட்டி ஊராட்சி ஒன்றியம்** (CHELLAMPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும். 

திருமங்கலம் வட்டத்தில் உள்ள இந்த ஊராட்சி ஒன்றியத்தில் இருபத்தி ஒன்பது   ஊராட்சி மன்றங்களை கொண்டுள்ளது. இவ்வூராட்சி  ஒன்றியத்தின்  வட்டார வளர்ச்சி அலுவலகம்  செல்லம்பட்டியில்   இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, செல்லம்பட்டி ஊராட்சி ஒன்றியத்தின் மொத்த மக்கள் தொகை 87,132 ஆகும். அதில் ஆண்கள் 44,634; பெண்கள் 42,498 ஆக உள்ளனர். பட்டியல் சமூக மக்களின் தொகை 15,065 ஆக உள்ளது. அதில் ஆண்கள்  7,562; பெண்கள் 7,503 ஆக உள்ளனர். பட்டியல் பழங்குடி மக்களின் தொகை 14 ஆக உள்ளது. அதில் ஆண்கள் 10; பெண்கள் 4   ஆக உள்ளனர்.
## ஊராட்சி மன்றங்கள்
செல்லம்பட்டி ஊராட்சி ஒன்றியத்தில் உள்ள ஊராட்சி மன்றங்களின் விவரம்;

# அய்யனார்குளம்
# ஆரியபட்டி
# ஏ. புதுப்பட்டி
# ஏரவார்பட்டி
# கட்டகருப்பன்பட்டி
# கண்ணனூர்
# கருமாத்தூர்
# குறவகுடி
# கொடிக்குளம்
# கோவிலாங்குளம்
# சக்கரப்பநாய்க்கனூர்
# சடச்சிபட்டி
# சிந்துபட்டி
# செம்பட்டி
# திடியன்
# தும்மகுண்டு
# நாட்டார்மங்கலம்
# பன்னியான்
# பாணாமூப்பன்பட்டி
# பாப்பாபட்டி
# புள்ளநேரி
# பூதிபுரம்
# பொட்டுலுப்பட்டி
# பொறுப்புமேட்டுப்பட்டி
# போடுவார்பட்டி
# முதலைகுளம்
# வாலாந்தூர்
# விக்கிரமங்கலம்
# வேப்பனூத்து

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
சிமியோன் (யாக்கோபுவின் மகன்)

right|thumb|'''சிமியோன்''' எனும் பெயர்.

தொடக்க நூல் குறிப்பிடுவதன்படி, **சிமியோன்** (*Simeon*; ) யாக்கோபுவினதும் லேயாவினதும் இரண்டாவது மகன் ஆவார். இவர் இசுரயேலிய சிமியோன் கோத்திரத்தின் தந்தையாவார். ஆயினும், சில விவிலிய ஆய்வாளர்கள் பின் சொல் நடையாக, பிற இசுரேலிய குலத்தின் கூட்டாக இக்குலத்தைப் பார்க்கின்றனர். லேயா குலத்தாயாகப் பார்க்கப்படுவதால், விவிலிய அறிஞர்கள் இக்குலத்தினரை குலத்தின் மூலக் கூட்டத்தினராகக் கருதுகின்றனர். ஆயினும், இக்குலம் விவிலியத்தின் குறைவாக இடம்பிடித்துள்ளனர். மேலும், சில விவிலிய அறிஞர்கள் சிமியோன் குலமாக இல்லை என நினைக்கின்றனர்.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்
மிதப்பான்

**மிதப்பான்கள்** (*floaters*) என்பவை கண்ணின் ஒளிபுகும் திண்நீர்ம விழிப் பின்புறத்தில் (vitreous humour) உள்ள படிவுகளைக் குறிக்கும். இவை, வெவ்வேறு அளவுகளிலும், வடிவங்களிலும், சேர்ப்புகளிலும், அசைதன்மைகளிலும், ஒளி விலகல் எண்களுடனும் காணப்படும். இளவயதில், விழிப்பின்புறம் ஒளிபுகக் கூடியதாக இருக்கிறது. ஆனால், வயதாக வயதாக அதில் ஒழுங்கின்மைகள் சிறிது சிறிதாக அதிகரிக்கின்றன. பலரது கண்களிலும் காணப்படும் பொதுவான மிதப்பான்கள் என்பவை நம் கண்களின் பின்புறம் உள்ள திண்நீர்ம பின்புறத்தில் நடக்கும் சீர்கேட்டு மாற்றங்களால் நடக்கிறது. மிதப்பான்களைக் கண்டுணரும் தன்மை "மையோடெசோப்சியா" (myodesopsia) என்று அழைக்கப்படுகிறது. அல்லது பின்வரும் பெயர்களுடன் அழைக்கப்படுகின்றன: *myodaeopsia*, *myiodeopsia*, *myiodesopsia*. அவை, "பறக்கும் பூச்சிகள்" என்று இலத்தீன் பொருளுடன் கூடிய *Muscae volitantes* என்ற பெயருடனும் அழைக்கப்படுகின்றன. மிதப்பான்கள் விழித்திரையில் ஏற்படுத்தும் நிழலின் காரணமாகவே நமது கண்களுக்குத் தெரிகின்றன அல்லது சில சமயங்களில் அவற்றின் வழியே புகுந்து செல்லும் ஒளியின் விலகல் தன்மையால் தெரிகின்றன. அவை தனித்தோ கூட்டாக சேர்ந்தோ அல்லது பலவற்றுடன் சேர்ந்தோ ஒருவரது பார்வைப் புலனில் தெரியலாம். அவை புள்ளிகளாகவோ, நூல் போன்றோ, சிலந்திவலையின் பகுதிகள் போன்றோ பார்ப்பவரின் கண்களில் மிதந்து தோன்றும். இவை கண்களுக்குள்ளாகவே இருப்பதால் இவை ஒளியியற் கண்மாயம் (optical illusion) கிடையாது. ஆனால், இவை கண்ணோடு தோன்றும் நிகழ்வாகும்.

## இதனையும் பார்க்கவும்
* ஒளிப்போலி

## மேற்கோள்கள்

## வெளி இணைப்புகள்
*மிதப்பான்கள் குறித்த கல்விக் காணொளி
*மிதப்பான்கள் என்றால் என்ன - கல்விக் காணொளி
*கண் மிதப்பான்கள் பாவனையாக்கி
*Eye on Vision Strives to Raise Awareness and Funding for Research Into Vitreous Floaters
*Diagram of Eye Floaters an entoptic subjective visual phenomena
*''Eye Floaters, Flashes and Spots'', by Marilyn Haddrill, All About Vision
*One Clear Vision – UK-based, international charity for sufferers of Degenerative Vitreous Syndrome (floaters) 
*Video Representation of Floaters by filmmaker David OReilly
*Picture of the entoptic phenomenon: Vitreous Floaters
*மிதப்பான்களைப் பார்த்த வரலாற்றையும் அதன் அறிவியலையும் விளக்கும் காணொளி

பகுப்பு:பார்வை
பகுப்பு:கண் நோய்கள்
சில்லி தீவுகள்

**சில்லித் தீவுகள்** (*Isles of Scilly*), பெரிய பிரித்தானியாவின் கோர்ணிசுத் தீவக்குறையின் தென்மேற்கு முனைக்கு அப்பால் அமைந்துள்ள ஒரு தீவுக்கூட்டம் ஆகும். 2011ம் ஆண்டின் மக்கள்தொகைக் கணக்கெடுப்பின்படி இத்தீவுகளின் மொத்த மக்கள்தொகை 2,203. இங்கிலாந்தின் கோர்ன்வால் கவுண்டியின் நேரடி ஆட்சியில் இத்தீவுகள் இருந்து வந்தன. தற்போது இவை தமக்கென ஒரு ஆலோசனைக் குழுவை (*council*) அமைத்துள்ளன. இத்தீவுகளில் வாழும் மக்கள் சில்லியர்கள் என அழைக்கப்படுகின்றனர்.

சில்லி கோர்ண்வாலின் செரிமோனியல் கவுண்டியின் ஒரு பகுதி. இதன் சில சேவைகள் கோர்ண்வாலுடன் இணைந்துள்ளன. ஆனாலும், 1890ல் இருந்து இதற்குத் தனியான உள்ளூசாட்சிச் சபை இருந்துவருகிறது. சில்லித் தீவு ஆணை 1930 நிறைவேற்றப்பட்டதில் இருந்து இந்தச் சபை கவுண்டிச் சபை என்னும் தகுதியைப் பெற்றுள்ளதுடன், சில்லித் தீவுகளின் சபை என்று அழைக்கப்படுகிறது. இத் தீவுகளில் உள்ள பெரும்பாலான தீர்வை விலக்கப்பட்ட நிலங்கள் கோர்ண்வால் டியூச்சிக்குச் சொந்தமானவை. வேளாண்மையுடன் சேர்த்து சுற்றுலாத்துறை இத்தீவுகளின் பொருளாதாரத்தில் முக்கியப் பங்கு வகிக்கிறது.

## புவியியல்
சில்லி தீவுகள் இங்கிலாந்தின் மேற்குப் பக்கத்தில் அமைந்துள்ளன. இவற்றில் மொத்தம் ஆறு தீவுகளும் 140 சிறிய தீவுப் பாறைகளும் 45&nbsp;கி.மீ. (28 மைல்கள்) தூரத்தில் உள்ளன.

இத்தீவுக்குழமத்தில் உள்ள முக்கிய தீவுகள் கீழே பட்டியலிடப்பட்டுள்ளன:

(1)  1855 வரை மக்களிருந்தனர்.

## உசாத்துணை

## வெளி இணைப்புகள்
* சில்லி தீவுகளின் சுற்றுலாத்துறை
* சில்லி செய்திகள்

பகுப்பு:இங்கிலாந்தின் தீவுகள்
மருத்துவ உற்பத்திகளை அடையாளங்காட்டல்

**மருத்துவ உற்பத்திகளை அடையாளங்காட்டல்** (Identification of Medicinal Products (IDMP)) மருத்துவத்துறையில் பயன்படுத்தப்படும் அனைத்து உற்பத்திகளை தனித்துவமாக அடையாளப்படுத்துவதற்கு பயன்படும் ஓர் அனைத்துலகச் சீர்தரம் ஆகும்.  ஐரோப்பிய ஒன்றியத்தில் இந்தச் சட்டத்தை நிறைவேற்றுவது கட்டாயம் ஆகும்.

இந்தச் சீர்தரம் ஊடாக மருத்துவத்துறையில் கையாழப்படும் அனைத்து பொருட்களுக்கு உற்பத்திகளுக்கும் வரையறைசெய்யப்பட்ட சொல்யும் கூறுகளும் இருக்கும்.

சட்டத் தேவைகள், தகவல் பரிமாற்றாம், உற்பத்திகளை தடம் பிடித்தல் உட்பட்ட காரணங்களுக்குச் இச் சீர்தரம் பயன்படுகிறது.

## மேற்கோள்கள்


## வெளி இணைப்புகள்
* Implementation of the ISO IDMP standards 

பகுப்பு:நலச் சீர்தரங்கள்
இசக்கார்

right|thumb|'''இசக்கார்''' எனும் பெயர்.

**இசக்கார்** (*Issachar*; ) என்பவர் தொடக்க நூல் குறிப்பிடுவதன்படி, யாக்கோபுவினதும் லேயாவினதும் (லேயாவின் ஐந்தாவது மகனும் யூக்கோபுவின் ஒன்பதாவது மகனும்) ஆவார். இவர் இசுரயேலிய இசக்கார் கோத்திரத்தின் தந்தையாவார். ஆயினும், சில விவிலிய ஆய்வாளர்கள் பின் சொல் நடையாக, பிற இசுரேலிய குலத்தின் கூட்டாக இக்குலத்தைப் பார்க்கின்றனர். தோரா *இசக்கார்* எனும் சொல்லுக்கு இரு வேறுபட்ட சொற்பிறப்பியல்களைத் தருகின்றது. விவிலிய ஆய்வாளர்கள் யாவே பாரம்பரியம், எலோகிம் பாரம்பரியம் மூலம் இவ்வேறுபாட்டை விளக்குகின்றனர். யாவே பாரம்பரியத்தின்படி, *இஸ் சகர்* என்பதிலிருந்து "வாடகை மனிதன்" என்ற அர்த்தத்துடன் இச்சொல் உருவானது. ஏனென்றால், லேயா யாக்கோபுவை மயக்க மருந்துச் செடிக்காக பாலியல் விருப்பம் கொள்ளச் செய்தாள். எலோகிம் பாரம்பரியத்தின்படி, "யெஸ் சகர்" என்பதிலிருந்து "பரிசு" என்ற அர்த்தத்துடன் இச்சொல் உருவானது. ஏனென்றால், லேயா தன்னுடைய பணிப்பெண்னை (சில்பா) யாக்கோபுடன் கூடியிருக்கக் கொடுத்ததால் கிடைத்த பரிசு என நினைத்தாள்.

## குடும்ப மரம்

## உசாத்துணை

## வெளி இணைப்புகள்
*Judaism 101:A Glossary of Basic Jewish Terms and Concepts: Yissachar
*Issachar

பகுப்பு:யாக்கோபுவின் பிள்ளைகள்
செபுலோன்

thumbnail|'''செபுலோன்''' எனும் பெயர்.
**செபுலோன்** (*Zebulun*, *Zebulon*, *Zabulon* அல்லது *Zaboules* , , , எபிரேயம் **'/**') என்பவர் தொடக்க நூல், எண்ணிக்கை நூல் என்பன குறிப்பிடுவதன்படி, யாக்கோபுவின் ஆறாவது மகனும் லேயாவின் கடைசி மகனும் ஆவார். இவர் இசுரயேலிய செபுலோன் கோத்திரத்தின் தந்தையாவார். சில விவிலிய ஆய்வாளர்கள் பின் சொல் நடையாக, பிற இசுரேலிய குலத்தின் கூட்டாக இக்குலத்தைப் பார்க்கின்றனர். லேயா குலத்தாயாகப் பார்க்கப்படுவதால், விவிலிய அறிஞர்கள் இக்குலத்தினரை குலத்தின் மூலக் கூட்டத்தினராகக் கருதுகின்றனர்.

## குடும்ப மரம்

## உசாத்துணை

## வெளி இணைப்புகள்
* 

பகுப்பு:யாக்கோபுவின் பிள்ளைகள்
மக்னீசியம் சல்பைடு

**மக்னீசியம் சல்பைடு** *(Magnesium sulfide)* என்பது MgS  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். தூய்மையான மக்னீசியம் சல்பைடு வெண்மை நிறப் படிகங்களாகக் காணப்படுகிறது. ஆனால் பெரும்பாலும் இச்சேர்மம் தூய்மையற்ற நிலையில் கிடைக்கிறது. தூய்மையற்ற மக்னீசியம் சல்பைடு பழுப்பு நிறமாகவும் படிக வடிவமற்றும் காணப்படுகிறது. தொழிற்சாலைகளில் உலோக இரும்பு உற்பத்தி செய்யப்படுகையில் இச்சேர்மம் உருவாக்கப்படுகிறது.

## தயாரிப்பு மற்றும் பண்புகள்
கந்தகம் அல்லது ஐதரசன் சல்பைடை மக்னீசியத்துடன் சேர்த்து வினைபுரியச் செய்தால் மக்னீசியம் சல்பைடைத் தயாரிக்கலாம். அதிக நிலைப்புத்தன்மை கொண்ட மக்னீசியம் சல்பைடு பாறை உப்பு வடிவமைப்பில் படிகமாகிறது. துத்தநாக பிளெண்ட் எனப்படும் துத்தநாகக் கந்தக அமைப்பு மற்றும் உவுர்ட்சைட்  படிக அமைப்பில் படிகமாகின்ற மக்னீசியம் சல்பைடை புறமூலக்கூற்று கற்றை படிகப்படலம் வழிமுறையில் தயாரிக்க முடியும். 

மக்னீசியம் சல்பைடின் வேதிப்பண்புகள் இதனையொத்த சோடியம் சல்பைடு, பேரியம் சல்பைடு அல்லது கால்சியம் சல்பைடு போன்ற அயனிச் சேர்மங்களின் வேதிப்பண்புகளுடன் ஒத்திருக்கிறது. ஆக்சிசனுடன் மக்னீசியம் சல்பைடு வினைபுரிந்து இணையான சல்பேட்டு சேர்மமான மக்னீசியம் சல்பேட்டு உருவாகிறது. தண்ணீருடன் வினைபுரிந்து ஐதரசன் சல்பைடையும் மக்னீசியம் ஐதராக்சைடு|மக்னீசியம் ஐதராக்சைடையும்]] கொடுக்கிறது. 

## பயன்கள்
அடிப்படை ஆக்சிசன் எஃகு உருவாக்கச் செயல்முறையில் முதலில் நீக்கப்பட வேண்டிய தனிமம் கந்தகமாகும். ஊது உலையில் கிடைக்கும் அசுத்தமான இரும்பில் உள்ள கந்தகத்தை நீக்குவதற்கு பலநூறு கிலோ அளவில் மக்னீசியம் பொடி சேர்க்கப்படுகிறது. மக்னீசியம் சல்பைடு உருவாகி உருகிய இரும்பின் மேல் மிதக்கிறது. பின்னர் இவ்விரும்பில் இருந்து நீக்கப்படுகிறது 

MgS சேர்மத்தின் அகன்ற பட்டை இடைவெளி நேரடியான குறைக்கடத்தியாக நீலப்பச்சை உடனொளிர்வைத் தருகிறது. 1900 ஆம் ஆண்டுகளில் இருந்து அறியப்பட்டுள்ள இப்பண்பு குறைந்த அலைநீளம் கொண்ட புறஊதா ஒளி உணரியாகப் பயன்படுகிறது.

## தோற்றம்
சில வேதிக் கசடுகளில் பகுதிப்பொருளாக இருப்பதையும் தவிர்த்து MgS ஓர் அரிதான நினின்கெரைட்டு என்ற புவிசாரா கனிமமாக விண்வீழ் கற்களில் காணப்படுகிறது. C/O > 1 அளவிலான சில கார்பன் விண்மீன் வகைகளின் விண்மீன் சூழ் உறைகளிலும் MgS காணப்படுகிறது.

## பாதுகாப்பு
MgS சேர்மத்தின் மீது ஈரம்பட நேர்ந்தாலேயே ஐதரசன் சல்பைடை வெளிவிடும் என்பதால் எச்சரிக்கையுடன் கையாள வேண்டும்.

## மேற்கோள்கள்

பகுப்பு:மோனோசல்பைடுகள்
பகுப்பு:மக்னீசியம் சேர்மங்கள்
தாண் (விவிலியம்)

right|thumb|'''தாண்''' எனும் பெயர்.

**தாண்** (*Dan*, எபிரேயம்: דָּן; பொருள்: "நீதி" அல்லது "அவர் நீதி செய்தார்") என்பவர் தொடக்க நூல், குறிப்பிடுவதன்படி, யாக்கோபுவின் ஐந்தாவது மகனும் பில்காவின் முதலாவது மகனும் ஆவார். இவர் இசுரயேலிய தாண் கோத்திரத்தின் தந்தையாவார்.

விவிலியம் குறிப்பிடுவதன்படி, இவருடைய தாய் ராகேலின் பணிப்பெண்னாக இருந்து, யாக்கோபுவின் மனைவியானார்.()

தொடக்க நூல் 46:23 இன்படி, சிம்சோன் தாண் குலத்தவராவார்.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்
நப்தலி

thumb|right|'''நப்தலி''' எனும் பெயர்.

**நப்தலி** (*Naphtali*, ; ) என்பவர் தொடக்க நூல், குறிப்பிடுவதன்படி, யாக்கோபுவின் ஆறாவது மகனும் பில்காவின் இரண்டாவது மகனும் ஆவார். இவர் இசுரயேலிய நப்தலி கோத்திரத்தின் தந்தையாவார்.

விவிலியம் குறிப்பிடுவதன்படி, நப்தலியின்தாய் ராகேலின் பணிப்பெண்னாக இருந்து, யாக்கோபுவின் மனைவியானார்.()

இவர் 137 வயதில் இறந்து, எகிப்தில் அடக்கம் செய்யப்பட்டார் என்று சொல்லப்படுகிறது.

## குடும்ப மரம்

## குறிப்புகள்


## உசாத்துணை
* 

பகுப்பு:யாக்கோபுவின் பிள்ளைகள்
காத்து (யாக்கோபுவின் மகன்)

right|thumb|'''காத்து''' எனும் பெயர்.

**காத்து** (*Gad*, ) என்பவர் தொடக்க நூல், குறிப்பிடுவதன்படி, யாக்கோபுவின் ஏழாவது மகனும் சில்பாவின் முதலாவது மகனும் ஆவார். இவர் இசுரயேலிய காத்து கோத்திரத்தின் தந்தையாவார். சில விவிலிய ஆய்வாளர்கள் பின் சொல் நடையாக, பிற இசுரேலிய குலத்தின் கூட்டாக இக்குலத்தைப் பார்க்கின்றனர். தோரா *காத்து* எனும் பெயர் *நற்பேறு*/*நல்வாய்ப்பு* எனும் பொருள் உள்ளது என்கிறது.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்
ஆசேர்

thumbnail|'''ஆசேர்''' எனும் பெயர்.

**ஆசேர் ** (*Asher*, ) என்பவர் தொடக்க நூல், குறிப்பிடுவதன்படி, யாக்கோபுவின் எட்டாவது மகனும் சில்பாவின் இரண்டாவது மகனும் ஆவார். இவர் இசுரயேலிய ஆசேர் கோத்திரத்தின் தந்தையாவார்.

தோரா *ஆசேர்* எனும் பெயர் *மகிழ்ச்சி*/*ஆசீர்வாதம்* எனும் பொருள் உள்ளது என்கிறது. சில விவிலிய ஆய்வாளர்கள் *ஆசேர்* எனும் பெயர் கடவுளர்களில் ஒன்றாகவும் ஆராதிக்கப்பட்டிருக்கலாம் எனவும் கருதுகின்றனர்.

## குடும்ப மரம்

## குறிப்புகள்

பகுப்பு:யாக்கோபுவின் பிள்ளைகள்
நினின்கெரைட்டு

**நினின்கெரைட்டு** *(Niningerite)* என்பது MgS என்ற மூலக்கூற்று வாய்ப்பாடு கொண்ட ஒரு கனிமம் ஆகும்.  மக்னீசியம்-இரும்பு-மாங்கனீசு சல்பைடு கனிமமான இது என்சிடாடைட் காண்டிரைட் வகை விண்வீழ்கல்லில் காணப்படுகிறது. மக்னீசியம் அதிகமாக உள்ள கனிமமான கெய்லைட்டுடன் நினின்கெரைட்டு கனிமம் ஒப்புமை கொண்டுள்ளது.  ஆர்வி ஆர்லோ நினின்கெரைட்டு கண்டுபிடித்த காரணத்தால் இக்கனிமத்திற்கு நினின்கெரைட்டு எனப்பெயர் சூட்டப்பட்டது.

பன்னாட்டு கனிமவியல் சங்கம் நினின்கெரைட்டு கனிமத்தை Nng என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கலீனா தொகுதி
பகுப்பு:இரும்புக் கனிமங்கள்
பகுப்பு:விண்வீழ்கல் கனிமங்கள்
பகுப்பு:மக்னீசியக் கனிமங்கள்
பகுப்பு:கனசதுரக் கனிமங்கள்
கோலாசிப்

**கோலாசிப்**, இந்திய மாநிலமான மிசோரத்தின் கோலாசிப் மாவட்டத்தின் தலைநகராகும்.

## அரசியல்
இந்த ஊர் மிசோரம் மக்களவைத் தொகுதிக்கு உட்பட்டது.

## பொருளாதாரம்
இந்த ஊரின் பொருளாதாரம் உழவுத் தொழிலை அடிப்படையாகக் கொண்டது. இங்கு அரிசி, கோதுமை உள்ளிட்டவற்றை பயிரிட்டு, மற்ற மாவட்டங்களுக்கு ஏற்றுமதி செய்கின்றனர்.

## போக்குவரத்து
இங்கிருந்து 83 கி.மீ தொலைவில் உள்ள அய்சால் நகரத்தை தேசிய நெடுஞ்சாலை வழியாக சென்றடையலாம். பேருந்துகள் இயக்கப்படுகின்றன.

## சான்றுகள்

## இணைப்புகள்
*  கோலாசிப் மாவட்ட அரசின் இணையத்தளம் 

பகுப்பு:மிசோரம் மாநிலத்திலுள்ள ஊர்களும் நகரங்களும்
பகுப்பு:கோலாசிப் மாவட்டம்
தூலிப் வெறி

**தூலிப் வெறி** என்பது 1630-களில் நெதர்லாந்தில் அப்போதுதான் அறிமுகமாயிருந்த தூலிப் மலர்க் குமிழ்களின் விலை விண்ணளாவ உயர்ந்து திடீரென வீழ்ந்த நிகழ்வைக் குறிக்கிறது. இதுவே பொதுவாக வரலாற்றில் முதலாவதாகப் பதிவுசெய்யப்பட்ட ஊக வணிகப் "பொருளியல் குமிழி" எனக் கருதப்படுகிறது.

1630 வாக்கில் தூலிப் மலர் வாணிகத்தில் கொழுத்த லாபம் கிடைப்பதாகப் பரவிய கதைகளைப் பயன்படுத்தி தொழில்முறை மலர் வணிகர்கள் மலர் விரும்பிகளையும், ஊக பேரத்தில் ஈடுபடுபவர்களையும் அணுகினர். விதையிலிருந்து வளர ஏழு ஆண்டுகள் எடுத்துக்கொள்வதோடு குறைந்த ஆயுளே கொண்டுள்ளவை என்பதால் தூலிப் குமிழ்களின் தேவை அதிகரித்த அளவு உற்பத்தி இல்லை. இதனால் அவற்றின் விலை பன்மடங்கு அதிகரித்தது. உழவர்களும், நெசவாளர்களும்கூட கைப்பொருளை எல்லாம் அடகு வைத்தாயினும் தூலிப் வணிகத்தில் ஈடுபடலாயினர். 1633இல் மூன்றே மூன்று அரிய குமிழ்களுக்காக ஒரு பண்ணை வீடே கைமாறியதெல்லாம் நடந்தது. 1636 - 37இல் தூலிப் வெறி உச்சத்தில் இருந்தபோது சில குமிழ்கள் ஒரே நாளில் பத்து முறை கூட கைமாறின. ஏழு ஆதரவற்ற குழந்தைகளின் நலனுக்காக அவர்களது தந்தை விட்டுச்சென்ற 70 தூலிப் மலர்களை ஏலம் விட்ட ஒரு நிகழ்வில், ஒரு அரிய வகை குமிழ் அதுவரை இல்லாத சாதனை அளவாக 5200 கில்டர்களுக்கு விலைபோனது. ஆனால் அதன் பிறகு நடந்த ஒரு வழமையான ஏலத்தில் வாங்குவோர் இல்லாமல் போக பீதி பரவி விலைகள் திடுமெனச் சரிந்தன. சின்னாட்களுக்கு முன்பு வரை 5000 கில்டர்களுக்கு விற்றவற்றை அதில் நூற்றில் ஒரு பங்கு கொடுத்து வாங்கக்கூட யாரும் துணியவில்லை.. 

1636 தொடக்கத்தில் *செம்பெர் அகஸ்டஸ்* என்ற சிற்றினத்தைச் சேர்ந்த இரண்டே இரண்டு குமிழ்களே மொத்த டச்சுப் பகுதியிலும் இருந்ததாகவும், அதில் ஒன்றுக்கு விலையாக 12 ஏக்கர் நிலம் வழங்கப்பட்டதாகவும் "தூலிப் வெறி" நிகழ்வை 1841இல் பிரபலப்படுத்திய சார்லசு மேக்கே குறிப்பிடுகிறார். இன்னொரு குமிழுக்கு விலையாக 4600 கில்டர்கள், ஒரு வண்டி, இரு சாம்பல் நிறக் குதிரைகள், அவற்றுக்கான சேணங்கள் ஆகியவை வழங்கப்பட்டதாம். அந்நாட்களில் ஒரு தேர்ந்த கைவினைஞரின் ஆண்டு வருவாயே ஏறத்தாழ 300 கில்டர்கள்தான் என்பது குறிப்பிடத்தக்கது.
## மேற்கோள்கள்

பகுப்பு: பொருளியல்
ராகேல்

**ராகேல்** (*Rachel*; ) என்பவர் பிதாப்பிதாவான யாக்கோபுவினுடைய இரு மனைவியர்களுள் அவருடைய விருப்பத்திற்கு உரியவரும், பன்னிரு இசுரயேலர் குலங்களில் இரண்டின் தந்தையர்களான யோசேப்பு, பெஞ்சமின் ஆகியோரின் தாயும் ஆவார். "ராகேல்" எனும் பெயரின் பாவனையற்ற மூலத்திலிருந்து பொருள் தருகிறது. அப்பெயரின் மூல அர்த்தம் "*பெண் செம்மறியாட்டின் பயணத்திற்கேற்ற நல்லதொரு பயணி*" என்பதாகும். ராகேல் லாபானின் மகளும், யாக்கோபுவினுடைய முதல் மனைவியாகிய லேயாளின் தங்கையுமாவார்.

## குடும்ப மரம்

## உசாத்துணை

பகுப்பு:விவிலிய குலத்தலைவிகள்
பகுப்பு:எபிரேய விவிலியத்தில் பெண்கள்
ஹுமாயூன் அஹமத்

**ஹுமாயூன் அஹமது** வங்காள எழுத்தாளரும், திரைப்பட இயக்குநரும், நாடக ஆசிரியரும் ஆவார். இவரது இயற்பெயர் சம்சுர் ரகுமான் ஆவார். செல்லமாக கஜோல் என அழைக்கப்பட்டார். அன்றைய கிழக்கு பாகிஸ்தானில் (வங்காளத்தில்) நெட்கரோகானா மாவட்டம் குசுப்பூரில் 1948 ,13 நவம்பர் இல் பிறந்தார.வங்கதேச விவசாயக்கல்லூரியில் பேராசியராகப்பணியாற்றினார்.

## மேற்கோள்

பகுப்பு:வங்காள எழுத்தாளர்கள்
பகுப்பு:1948 பிறப்புகள்
பகுப்பு:2012 இறப்புகள்
லுங்லேய்

**லுங்லேய்**, இந்திய மாநிலமான மிசோரத்தின் லுங்லேய் மாவட்டத்தின் தலைநகராகும்.

## வரலாறு
மிசோரத்தில் அய்சாலுக்கு அடுத்த பெரிய நகரம் இதுவே. வங்காளதேசத்தின் சிட்டகொங் நகரத்துடன் நேரடித் தொடர்பு இருந்ததால், முக்கிய வியாபாரத் தலமாகவும் இருந்தது.

## அரசியல்
இந்த ஊர் மிசோரம் மக்களவைத் தொகுதிக்கு உட்பட்டது.

## போக்குவரத்து
இங்கிருந்து அய்சால் நகரத்துக்கு பேருந்துகள் இயக்கப்படுகின்றன.

## சான்றுகள்

## இணைப்புகள்

பகுப்பு:லுங்லேய் மாவட்டம்
பகுப்பு:மிசோரம் மாநிலத்திலுள்ள ஊர்களும் நகரங்களும்
லேயா

thumb|235px|''லேயா'' – மைக்கல் ஆஞ்சலோ

**லேயா** (*Leah*;  *ISO 259-3*: *Leˀa*)) என்பவர் யாக்கோபுவின் முதல் மனைவியும் பன்னிரண்டு இசுரயேலர் குலத்தவர்களின் தந்தையர் அறுவரின் தாயும், தீனாவின் என்ற பெண் பிள்ளையின் தாயும் ஆவார். லேயா லாபானின் மகளும், ராக்கேலின் தமக்கையும் ஆவார்.

தோரா லேயாளை அறிமுகப்படுத்துகையில் "லேயா மங்கிய பார்வை உடையவள்" எனக் குறிப்பிடுகிறது () (Genesis 29:17).

## குடும்ப மரம்

## உசாத்துணை

பகுப்பு:விவிலிய குலத்தலைவிகள்
பகுப்பு:எபிரேய விவிலியத்தில் பெண்கள்
பில்கா

**பில்கா** (*Bilhah*; בִּלְהָה "தடுமாற்றம்; கூச்சம்", எபிரேயம்: *Bilha*) தொடக்க நூல் குறிப்பிடும் ஒரு நபராவார் (). அதில் அவர் லாபானின் பணிப்பெண் என்றும், ராகேலுக்கு பணிப்பெண்ணாக ராகேல் யாக்கோபுவைத் திருமணம் செய்யும்போது கொடுக்கப்பட்டார் என்றும் குறிப்பிடப்பட்டுள்ளது. ராக்கேல் குழந்தை இல்லாது இருக்கும்போது, பிள்ளை பெறுவதற்காக யாக்கோபுவின் மனைவியாக ராக்கேல் மூலம் கொடுக்கப்பட்டார் (). பில்கா இரு பிள்ளைகளைப் பெற்றாள். அப்பிள்ளைகளை ராக்கேல் தன் பிள்ளைகளாக் கொண்டு, அவர்களுக்கு தாண், நப்தலி எனப் பெயரிட்டார் (, ). தொடக்க நூல் () பில்காவை யாக்கோபுவின் வைப்பாட்டி என்ற தொணியில் குறிப்பிடுகிறது.

## குடும்ப மரம்

## உசாத்துணை

பகுப்பு:எபிரேய விவிலியத்தில் பெண்கள்
பாங்புய்

**பாங்புய்**, இந்திய மாநிலமான மிசோரத்தின் உயரமான மலைச் சிகரமாகும். இது நீல மலை என்றும் அழைக்கப்படுகிறது. இந்த மலைச் சிகரம் 2157 மீட்டர் (7010 அடி) உயரமுள்ளது.

## பாதுகாத்தல்

1992ஆம் ஆண்டு முதல், இந்த மலைச் சிகரம் பாங்புய் தேசியப் பூங்காவின் நிர்வாக எல்லைக்குள் உள்ளது. பாதுகாக்கப்படும் இடமாகவும் அறிவிக்கப்பட்டுள்ளது. நவம்பர் முதல் ஏப்ரல் வரை ஆறு மாத காலத்திற்கு மட்டும் மலையை கண்டு களிக்க அனுமதி உண்டு.

## உயிரினங்கள்
இங்கு மூங்கில் மரங்களை அதிகம் காணலாம். பல்வேறு வகையான பட்டாம்பூச்சிகளும் வாழிகின்றன. புல்வெளிப் பகுதிகளில் வல்லூறு,  தேன்சிட்டுஇருவாய்ச்சி, கரும்பருந்து உள்ளிட்ட பறவைகளை காணலாம். அரிய வகை படைச்சிறுத்தையும் உண்டு.

## படங்கள்

File:2007-blue-mountain-np.jpg|சூரிய உதயத்தின்போது பூங்கா
File:2007-blue-mtn-farpak.jpg|புல்வெளி


## சான்றுகள்

## இணைப்புகள்
# மிசோரம் மாநில சுற்றுலாத்துறை 

பகுப்பு:மிசோரத்தின் புவியியல்
பகுப்பு:இந்திய மலைகள்
பகுப்பு:இந்திய மாநிலங்களின் உயர்ந்த சிகரங்கள்
சில்பா

தொடக்க நூல் குறிப்பிடுவதன்படி, **சில்பா** (*Zilpah*; זִלְפָּה "தளர்ச்சி", எபிரேயம்: *Zilpa*) என்பவர் லேயாளின் பணிப்பெண்ணும், பிள்ளைகளைப் பெறும்படி யாக்கோபுவுக்கு மனைவியாகக் கொடுக்கப்பட்டவரும் ஆவார் ().

சில்பா இரு பிள்ளைகளைப் பெற்றாள். அப்பிள்ளைகளை லேயா தன் பிள்ளைகளாக் கொண்டு, அவர்களுக்கு காத்து, ஆசேர் என்ற பெயர்களை வழங்கினார். தொடக்க நூல் () சில்பாவை யாக்கோபுவின் வைப்பாட்டி என்ற தொணியில் குறிப்பிடுகிறது.)

## குடும்ப மரம்

## உசாத்துணை

பகுப்பு:எபிரேய விவிலியத்தில் பெண்கள்
சாம்பாய் மாவட்டம்

**சாம்பாய் மாவட்டம்**, இந்திய மாநிலமான மிசோரத்தில் உள்ளது. இதன் தலைநகரமாக சாம்பாய் தேர்ந்தெடுக்கப்பட்டுள்ளது.

## அரசியல்
இந்த மாவட்டம் மிசோரம் மக்களவைத் தொகுதிக்கு உட்பட்டது.

## சுற்றுலா
இங்கு முர்லன் தேசியப் பூங்கா அமைந்துள்ளது. பல்வேறு வகையான தாவரங்களும் விலங்குகளும் வாழ்கின்றன.
இங்கு லெங்தெங் காட்டுயிர் காப்பகம் அமைந்துள்ளது.
இங்கு ரிடில் ஏரி அமைந்துள்ளது.

## சான்றுகள்

## இணைப்புகள்
*  சம்பாய் மாவட்ட அரசு இணையத்தளம்

பகுப்பு:மிசோரம் மாவட்டங்கள்
பகுப்பு:சம்பாய் மாவட்டம்
ஆரி பாட்டர் அண்டு த பிலோசபர்சு இசுடோன் (நூல்)

***ஆரி பாட்டர் அண்டு த பிலோசபர்சு இசுடோன்*** (***Harry Potter and the Philosopher's Stone***) என்பது *[[ஆரி பாட்டர்]]* தொடரின் முதலாவது நாவலாகும். இது ஜே. கே. ரௌலிங்கால் எழுதப்பட்டது. ஆரி பாட்டர் அண்டு த பிலோசபர்சு இசுடோன் புலூம்ஸ்பரியால் 1997இல் வெளியிடப்பட்டது. இப்புதினம் அமெரிக்க ஐக்கிய நாடுகளில் ***ஆரி பாட்டர் அண்டு த சோர்செரர்சு இசுடோன்*** (***Harry Potter and the Sorcerer's Stone***) என்ற பெயரில் வெளியானது. இதன் கதை ஆரி பாட்டர் என்ற மந்திரவாதி தனது நண்பர்களுடன் சேர்ந்து ஆக்வாட்சு மந்திரவாதப் பள்ளியில் செய்யும் சாகசங்களைப பற்றிக் கூறுகிறது. இதன் கதையை மையமாகக் கொண்டு ஆரி பாட்டர் அண்டு த பிலோசபர்சு இசுடோன் என்ற பெயரில் ஒரு திரைப்படம் 2001 இல் வெளியானது. இதற்கு அடுத்ததாக ஆரி பாட்டர் அண்டு த சேம்பர் ஆப் சீக்கிரட்சு என்ற புதினம் வெளியானது.

## மேற்கோள்கள்

01
கோலாசிப் மாவட்டம்

**கோலாசிப் மாவட்டம்**, இந்திய மாநிலமான மிசோரத்தின் மாவட்டங்களில் ஒன்று. இம்மாவட்டத்தின் வைரேங்டே நகரத்தில் இராணுவப் பொதுப் பள்ளி மற்றும்
பயங்கரவாதத்திற்கு எதிரான மற்றும் கொரில்லாப் போர்ப் பயிற்சிப் பள்ளி உள்ளது.

## வளம்
இந்த மாவட்டத்தில் செர்லுய் பி அணை கட்டி முடிக்கப்பட்டுள்ளது. பைராபி அணை, துய்ரியால் அணை ஆகிய அணைகள் கட்டப்படவுள்ளன.

## அரசியல்
இந்த மாவட்டம் மிசோரம் மக்களவைத் தொகுதிக்கு உட்பட்டது.

## சான்றுகள்

## இணைப்புகள்
*  கோலாசிப் மாவட்ட அரசின் வலைத்தளம்

பகுப்பு:மிசோரம் மாவட்டங்கள்
பகுப்பு:கோலாசிப் மாவட்டம்
ஜோஷ் மலிகாபாதி

**ஜோஷ் மலிகாபாதி** (Josh Malihabadi; () (born as **Shabbir Hasan Khan**; ) (5 December 1894 – 22 February 1982) பாக்கிஸ்தான் நாட்டைச் சேர்ந்த உருது மொழிக்கவிஞரும், மொழிபெயர்ப்பாளரும், எழுத்தாளரும் ஆவார். இவர் 1958 வரை இந்தியக் குடிமகனாக இருந்தார். உருது மொழி மீது மிகுந்த பற்று கொண்ட இவர் இந்தியாவில் உருது மொழிக்குப் போதிய அங்கீகாரம் இல்லை எனக் கருதி பாகிஸ்தான் நாட்டின் கராச்சி நகருக்குக் குடிபெயர்ந்து அந்நாட்டின் குடியுரிமையைப் பெற்றார். அங்கு தனது படைப்புப் பணிகளைத் தொடர்ந்த மலிகாபாதி கஜல் பாடல்களால் புகழ் பெற்ற கவிஞர் ஆவார். இந்திய அரசின் பத்ம பூஷண் விருது, பாகிஸ்தான் அரசால் வழங்கப்பட்ட நூற்றாண்டின் சிறந்த கவிஞர் ஆகிய விருதுகளைப் பெற்றவர். 
## மேற்கோள்

பகுப்பு:கவிஞர்கள்
பாலகிருஷ்ண சர்மா நவீன்

**பாலகிருஷ்ண சர்மா நவீன்** சிறந்த இந்தி மொழிக்கவிஞரும், பேச்சாளரும் எழுத்தாளரும், சுதந்திரப் போராட்ட வீரரும் ஆவார். 1897 இல் மத்தியப் பிரதேச மாநிலம்             ஷாஜாப்ப்பூர்  மாவட்டத்தில் உள்ள  பயானா  கிராமத்தில் பிறந்தார். அங்கு சரியான கல்வி வசதி இல்லாததால் ஷாஜாப்பூர், உஜ்ஜைன், கான்பூரில் கல்வி பயின்ற இவர் கவிதை, உரைநடை இரண்டிலும் ஆர்வமும் திறனும் கொண்டவர். கணேஷ் சங்கர் வித்யார்த்தி என்பவர் நடத்திவந்த பிரதாப் என்ற இதழில் பணிபுரிந்தார். வித்யார்த்தியின் மறைவுக்குப் பின பல ஆண்டுகள் அவ்விதழின் ஆசிரியராகச் செயல்பட்டார். இவர் முதல் எழுத்துப்பணி சந்த் என்ற கதையுடன் தொடங்கியது. பிறகு கவிதைகள் எழுதத் தொடங்கிய இவர் பிரபா என்ற இதழையும் தொடங்கினார். தனது கல்லூரிக் கல்வியை கான்பூரிலுள்ள கிறைஸ்ட் சர்ச் கல்லூரியில் தொடங்கிய இவர் அதனை பாதியில் விட்டு 1920 இல் காந்தியடிகளின் ஒத்துழையாமை இயக்கத்தில் சேர்ந்தார்.

## மேற்கோள்

பகுப்பு:கவிஞர்கள்
பகுப்பு:இந்திய சுதந்திரப் போராட்ட வீரர்கள்
லாங்தலாய் மாவட்டம்

**லாங்தலாய் மாவட்டம்**, இந்திய மாநிலமான மிசோரத்தின் மாவட்டங்களில் ஒன்று. இந்த மாவட்டத்தின் தலைநகரம் லாங்தலாய் ஆகும்.

## அரசியல்
இது மிசோரம் மக்களவைத் தொகுதிக்கு உட்பட்டது.

## சான்றுகள்

## இணைப்புகள்
* லாங்தலாய் மாவட்ட அரசின் வலைத்தளம்

பகுப்பு:மிசோரம் மாவட்டங்கள்
பகுப்பு:லாங்தலாய் மாவட்டம்
பீஷம் சாஹ்னி

**பீஷம் சாஹ்னி** (*Bhisham Sahni*; 8 ஆகத்து 1915 – 11 சூலை 2003) ஓர் இந்தி மொழி எழுத்தாளரும், நாடக ஆசிரியரும், நடிகரும் ஆவார். பாக்கித்தான் நாட்டின் இராவல்பிண்டியில் பிறந்த இவர் பாக்கித்தான் பிரிவினையின் அவலங்கள் குறித்து எழுதிய தமசு (இருள்) என்ற புதினம் மிகவும் புகழ் பெற்றதாகும். இது ஆங்கிலம், பிரெஞ்சு, ஜெர்மன், சப்பான், குசராத்தி, மலையாளம், காஷ்மீரி, மணிப்புரி ஆகிய மொழிகளில் மொழிபெயர்க்கப்பட்டது. தொலைக்காட்சித் திரைப்படமாகவும் எடுக்கப்பட்டது. இவர் 1998ஆம் ஆண்டிற்கான இலக்கியத்திற்கான இந்திய அரசின் பத்ம பூசண் விருதினைப் பெற்றார். நூற்றுக்கும் மேற்பட்ட சிறுகதைகளை எழுதிய இவரது தமசு நூலுக்கு 1975ஆம் ஆண்டிற்கான சாகித்திய அகாதமி விருது வழங்கப்பட்டது. மேலும் 1979-ல் சிரோமணி எழுத்தாளர் விருது, உத்தரப்பிரதேச மாநில அரசின் விருது உள்ளிட்ட ஏராளமான விருதுகளைப் பெற்றுள்ளார். இவர் புகழ்பெற்ற இந்தி நடிகர் பல்ராஜ் சாஹ்னியின் தம்பி ஆவார்.

## மேற்கோள்கள்

பகுப்பு:1915 பிறப்புகள்
பகுப்பு:2003 இறப்புகள்
பகுப்பு:இந்திய எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:பத்ம பூசண் விருது பெற்றவர்கள்
பகுப்பு:இந்தி எழுத்தாளர்கள்
செர்ச்சிப்

**செர்ச்சிப்** இந்திய மாநிலமான மிசோரத்தில் உள்ள செர்ச்சிப் மாவட்டத்தின் தலைநகராகும்.

## அரசியல்
இது மிசோரம் மக்களவைத் தொகுதிக்கு உட்பட்டது.

## பொருளாதாரம்
இங்கு உள்ள மக்கள் உழவுத் தொழிலை மேற்கொள்கின்றனர்.

## போக்குவரத்து
இங்கிருந்து சில்சார், அகர்தலா, இம்பால் ஆகிய நகரங்களுக்கு தேசிய நெடுஞ்சாலை வழியாக செல்லலாம். வாடகையுந்து, ஆட்டோ ரிக்சா, பேருந்து ஆகியவை இயக்கப்படுகின்றன.

## சுற்றுலா
*வாண்டாங் அருவி

## இணைப்புகள்

## சான்றுகள்
செர்ச்சிப் மாவட்டம்

**செர்ச்சிப் மாவட்டம்** (**SERCHHIP DISTRICT**), இந்திய மாநிலமான மிசோரத்தின் 11 மாவட்டங்களில் ஒன்று. இதன் தலைமையகம் செர்ச்சிப் ஆகும்.

## அரசியல்
இது மிசோரம் மக்களவைத் தொகுதிக்கு உட்பட்டது.

## சுற்றுலா
* வாண்டாங் அருவி

## சான்றுகள்

## இணைப்புகள்
*   செர்ச்சிப் மாவட்ட அரசின் வலைத்தளம்

பகுப்பு:மிசோரம் மாவட்டங்கள்
பகுப்பு:செர்ச்சிப் மாவட்டம்
தெற்கு தங்கேராங்

**தெற்கு தங்கேராங்** (ஆங்கிலம்: *South Tangerang;* இந்தோனேசிய மொழி: *Tangerang Selatan*) என்பது இந்தோனேசியாவின் பண்டென் மாகாணத்தில் அமைந்துள்ள ஒரு நகரம் ஆகும். 2010-இன் மதிப்பீட்டின் அடிப்படையில் இதன் மக்கள் தொகை 1,303,569. 2014-இன் மதிப்பீட்டின் அடிப்படையில் இதன் மக்கள் தொகை 1,436,187 ஆகும். இது 147.19 சதுர கிலோமீற்றர் பரப்பளவைக் கொண்டுள்ளது.

## மேற்கோள்கள்

## வெளி இணைப்புகள்

பகுப்பு:இந்தோனேசிய நகரங்கள்
சுக்காபூமி

**சுக்காபூமி** (**Sukabumi**) என்பது இந்தோனேசியாவின் மேற்குச் சாவகத்தில் அமைந்துள்ள ஒரு நகரம் ஆகும். 2010 இன் மதிப்பீட்டின் அடிப்படையில் இதன் மக்கள் தொகை 300,359 ஆகும். 2014 இன் மதிப்பீட்டின் அடிப்படையில் இதன் மக்கள் தொகை 321,205 ஆகும். இது 48.15 சதுர கிலோமீற்றர் பரப்பளவைக் கொண்டுள்ளது.

## மேற்கோள்கள்

பகுப்பு:இந்தோனேசிய நகரங்கள்
சுராகார்த்தா

**சுராகார்த்தா** (**Surakarta**,ஹனசரகா: , அல்லது **சோளோ**, சில வேளைகளில் **சாளா**)  என்பது இந்தோனேசியாவின் மத்திய சாவகத்தில் அமைந்துள்ள ஒரு நகரம் ஆகும். 2009 இன் மதிப்பீட்டின் அடிப்படையில் இதன் மக்கள் தொகை 520,061க்கும் அதிகம் ஆகும். இதன் மக்கள் தொகை அடர்த்தி 11,811.5 மக்கள்/கி.மீ.2 இது 44 சதுர கிலோமீற்றர் பரப்பளவைக் கொண்டுள்ளது. 

## மேற்கோள்கள்

பகுப்பு:இந்தோனேசிய நகரங்கள்
லோத்து

[thumb|300px|[சொதோம் கொமோரா அழிவிலிருந்து லோத்தும் அவருடைய மகள்களும் தப்புதல், அவர்களுக்குப் பின்னே அவருடைய மனைவி உப்புச் சிலையாகியது, நகர் எரிதல், ஆல்பிரெஃக்ட் டியுரே]]

**லோத்து** (*Lot*; ; ) என்பவர் தொடக்க நூல் அதிகாரங்கள் 11–14, 19 என்பவற்றில் குறிக்கப்பட்டுள்ள ஒரு நபராவார். இவருடைய வாழ்க்கை பற்றி குறிப்பிடத்தக்க விடயங்கள் உள்ளடக்கப்பட்டுள்ளன. குறிப்பாக இவர் தன்னுடைய பெரியப்பாவாக ஆபிராமுடன் பயணித்தமை (ஆபிரகாம்), சொதோம் கொமோரா அழிவிலிருந்து தப்பியமை, அப்போது அவருடைய மனைவி உப்புச் சிலையாகியது, பிள்ளைகள் வேண்டும் என்பதற்காக தன் மகள்கள் மூலம் பாலுறவுக்குட்படுத்தப்பட்டது ஆகியனவாகும்.

கிறித்தவர்கள் இவரை கடவுளின் நீதியான மனிதனாக மதிக்கிறார்கள். விவிலியம் குறிப்பிட்டபடி, இயேசு கிறிஸ்து லோத்துவின் சந்ததியைச் சேர்ந்தவராகிறார். தாவீதின் பாட்டியாகிய ரூத் மோவாப்பிய இனத்தைச் சேர்ந்தவர். மோவாப்பியர் லோத்தின் மகள் மூலம் பிறந்த பிள்ளைகளின் வாரிசுகளாவர்.

## குடும்ப மரம்

## உசாத்துணை

## வெளி இணைப்புகள்

* Our People: A History of the Jews – Abram and Lot at chabad.org
* 
* 

பகுப்பு:தோரா குறிப்பிடும் நபர்கள்
பகுப்பு:கிறித்தவ தொன்மவியல்
விக்டோரியா நினைவிட இல்லம்

**விக்டோரியா நினைவிட இல்லம்** அல்லது **யாதீம் கானா – இ- விக்டோரியா** அல்லது **விக்டோரியா நினைவிட இல்ல உண்டு உறைவிட உயர்நிலைப் பள்ளி** *(Victoria Memorial Home or Yateem Khana-e-Victoria or Victorial Memorial Home Residential High School)* என்பது இந்திய நாட்டின் தெலுங்கானா மாநிலம் ஐதராபாத்தில் இருக்கும் சாரூநகரில் அமைந்துள்ள ஒரு கருணை இல்லம் ஆகும். இவ்வில்லம் எழுபது ஏக்கர் பரப்பளவுள்ள வளாகத்தில் அமைந்துள்ளது. 

## வரலாறு

சாரூநகர்-இ-மகால் 1901 ஆம் ஆண்டில் ஆறாவது நிசாம் மிர் மகபூப் அலி கான் அவர்களுக்காக கட்டப்பட்ட அரண்மனையாகும். ஆனால் அது விக்டோரியா ராணியின் பெயர் சூட்டப்பட்டு கருணை இல்லத்திற்காக தானமாக வழங்கப்பட்டது.

## வெகுசனப் பயன்பாடு
தெலுங்கு மற்றும் இந்திமொழித் திரைப்படங்களில் எதிர்நாயகர்களுக்கான புகலிடமாக விக்டோரியா நினைவிட இல்லம் காட்டப்படுகிறது.

## மேற்கோள்கள்

## புற இணைப்புகள்
* விக்டோரியா நினைவிட இல்ல வலைப்பூ

பகுப்பு:தெலங்காணா அரண்மனைகள்
பகுப்பு:ஐதராபாத்து
பகுப்பு:இந்தியப் பள்ளிகள்
தசிக்மலாயா

**தசிக்மலாயா** (**Tasikmalaya**)  என்பது இந்தோனேசியாவின் மேற்குச் சாவகத்தில் அமைந்துள்ள ஒரு நகரம் ஆகும். 2010 இன் மதிப்பீட்டின் அடிப்படையில் இதன் மக்கள் தொகை 635,464 ஆகும். 2014 இன் மதிப்பீட்டின் அடிப்படையில் இதன் மக்கள் தொகை 683,386 ஆகும். இது பண்டுங், பஞ்சாரி ஆகிய நகரங்களுக்கு இடையில் அமைந்துள்ளது.

## மேற்கோள்கள்

பகுப்பு:இந்தோனேசிய நகரங்கள்
தங்கேராங்

**தங்கேராங்** (**Tangerang**)  என்பது இந்தோனேசியாவில் பண்டென் மாகாணத்தில் அமைந்துள்ள ஒரு நகரம் ஆகும். 2010 இன் மதிப்பீட்டின் அடிப்படையில் இதன் மக்கள் தொகை 1,797,715 ஆகும். 2014 இன் மதிப்பீட்டின் அடிப்படையில் இதன் மக்கள் தொகை 2,001,925 ஆகும். இது 164.54 சதுர கிலோமீற்றர் பரப்பளவைக் கொண்டுள்ளது. இது ஜகார்த்தாவிற்கு 25 கிலோமீற்றர் மேற்காக அமைந்துள்ளது. இது இந்தோனேசியாவில் ஆறாவது மிகப்பெரிய நகரமாகும்.

## மேற்கோள்கள்

## வெளி இணைப்புகள்

பகுப்பு:இந்தோனேசிய நகரங்கள்
மக்காசார்

**மக்காசார்** (ஆங்கிலம்: *Makassar* அல்லது *Macassar, Mangkasara*; பூகிஸ் மொழி: ᨀᨚᨈ ᨆᨀᨔᨑ) என்பது இந்தோனேசியாவின் தெற்கு சுலாவெசி மாநிலத்தின் தலைநகரமாகும். இது சுலாவெசியில் மக்கள் தொகை அடிப்படையில் மிகப்பெரிய நகரமும், இந்தோனேசியாவில் ஜகார்த்தா, சுராபாயா, பண்டுங், மற்றும் மேடான் அடுத்து ஐந்தாவது மிகப்பெரிய நகரமும் ஆகும்.  

இது  பரப்பளவைக் கொண்டுள்ளது. 2013இன் மதிப்பீட்டின் அடிப்படையில் இதன் மக்கள் தொகை 1.6 மில்லியன் ஆகும்.  2013இன் மதிப்பீட்டின் அடிப்படையில் இதன் மக்கள் தொகை 2.5 மில்லியன் ஆகும்

## மேற்கோள்கள்

## வெளி இணைப்புகள்

பகுப்பு:இந்தோனேசிய நகரங்கள்
மிசோரம் அரசு

**மிசோரம் அரசு**, இந்திய மாநிலமான மிசோரத்தின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.

மாநிலத்தின் தலைவராக ஆளுநர் இருப்பார். இவர் இந்தியப் பாராளுமன்றத்தின் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை அய்சால் நகரத்தில் உள்ளன. குவஹாத்தி உயர் நீதிமன்றத்தின் கிளை அய்சாலில் உள்ளது.

தற்போதைய சட்டமன்றம் ஓரவை முறைமை கொண்டது. இதில் 40 சட்டப் பேரவை உறுப்பினர்கள் இருப்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.

## சான்றுகள்

பகுப்பு:மிசோரம் அரசு
பகுப்பு:இந்திய மாநிலங்களின் அரசுகள்
சேத்து

**சேத்து** அல்லது **சேத்** (*Seth*, எபிரேயம்: , ; ; நிறுத்தப்பட்ட; நியமிக்கப்பட்ட) என்பவர் யூதம், கிறித்தவம், மண்டேசியம், இசுலாம் ஆகிய சமயங்களில் ஆதாம் ஏவாளின் மூன்றாவது மகனாகவும் காயின் மற்றும் ஆபேல் ஆகியவர்களின் சகோதரராகவும் கருதப்படுகிறார். டனாக்கில் ஆதாம் ஏவாளின் பிள்ளைகளில் காயின், ஆபேல் ஆகியோருடன் பெயர் குறிப்பிடப்பட்டவர் இவர் ஒருவரே ஆவார். விவிலியத்தின்படி, ஆபேலின் கொலையின் பின் இவர் பிறந்தார். அதனால் ஏவாள் கடவுள் ஆபேலுக்குப் பதிலாக இவர் நியமித்தார் என நம்பினார்.

## உசாத்துணை

பகுப்பு:தோரா குறிப்பிடும் நபர்கள்
மிசோரம் - மணிப்பூர் - காச்சின் மழைக்காடுகள்

**மிசோரம் - மணிப்பூர் - காச்சின் மழைக்காடுகள்**, இந்தியா, வங்காளதேசம், மியான்மர் ஆகிய நாடுகளின் எல்லைகளில் உள்ள மலைப்பாங்கான பகுதிகளை ஒட்டிய காட்டுப் பகுதியாகும். இந்தக் காடு  பரப்பளவில் அமைந்துள்ளது.

## விலங்குகள்
இங்கு எலி, புலி, படைச்சிறுத்தை ஆகிய இனங்களைச் சேர்ந்த விலங்குகளும், ஆசிய யானை, தாமின் மான், கடமா, சிவப்பு பாண்டா, ஹுலக் கிப்பான் உள்ளிட்ட விலங்குகளும் வாழ்கின்றன.

## சான்றுகள்

## இணைப்புகள்

*

பகுப்பு:மிசோரத்தின் புவியியல்
பகுப்பு:மணிப்பூரின் புவியியல்
ரெபேக்கா

**ரெபேக்கா** அல்லது **ரெபேக்காள்**  (*Rebecca* / *Rebekah*;  ISO 259-3: *Ribqa*, எபிரேயம்: *ribhqeh* பொருள்: "இணைப்பு", செமித்திய மூலம்: "கட்டுவதற்கு, இணை அல்லது பிணை", "பாதுகாக்க", அல்லது "கண்ணி வைக்க") என்பவர் எபிரேய விவிலியத்தில் ஈசாக்குவின் மனைவியாகவும், யாக்கோபு, ஏசா ஆகியோரின் தாயாகவும் காண்பிக்கப்படுகிறார். ஈசாக்கும் ரெபேக்காவும் பிதாப்பிதாக்களின் குகையில் அடக்கம் செய்யப்பட்ட நான்கு சோடிகளில் ஒன்று என நம்பப்படுகிறது. மற்ற அடக்கம் செய்யப்பட்ட சோடிகளாக ஆதாம்–ஏவாள், ஆபிரகாம்–சாராள், யாக்கோபு–லேயா ஆகியோர் கருதப்படுகின்றனர்.

## குடும்ப மரம்

## உசாத்துணை

## வெளி இணைப்புகள்

* Nicholas Poussin's "Rebecca at the Well" 

பகுப்பு:விவிலிய குலத்தலைவிகள்
பகுப்பு:தோரா குறிப்பிடும் நபர்கள்
பகுப்பு:எபிரேய விவிலியத்தில் பெண்கள்
மனாசே (குலப்பிதா)

[thumb|[எப்ராயிம், மனாசே யாக்கோபுவிடம் ஆசி பெறுதல்.]]

**மனாசே** (*Manasseh*;  [Samaritan] **) என்பவர் தொடக்க நூல் குறிப்பிடுவதன்படி, யோசேப்பினதும் ஆசினத்துவினதும் முதலாவது மகனாவார். ஆசினத்து என்பவர் எகிப்தியப் பெண்ணும், ஓன் நகர அர்ச்சகர் போற்றிபெராவின் மகளுமாவார். இவரை பார்வோன் மன்னனால் யோசேப்புக்கு திருமணம் செய்ய கொடுக்கப்பட்டார்.) கானானிலிருந்து இசுரயேலர் எகிப்துக்கு வரமுன்னர் மனாசே பிறந்தார் ().

## உசாத்துணை

*

பகுப்பு:தோரா குறிப்பிடும் நபர்கள்
வாங்லாயினி

***வாங்லாயினி*** என்னும் நாளேடு மிசோ மொழியில் வெளியாகிறது. இது இந்திய மாநிலமான மிசோரத்தில் அச்சடிக்கப்படுகிறது. இது இந்திய நாளேடுகள் பதிவாணையத்தில் பதிந்துள்ளது. இது மிசோரத்தில் அதிக பிரதிகள் விற்கும் முதன்மையான நாளேடு ஆகும்.

## மிசோ விருது
இந்த நாளேடு மிசோ இனத்து சாதனையாளர்களுக்கு விருது வழங்கி சிறப்பிக்கிறது. மூன்று ஆண்டுகளுக்கு ஒரு முறை வழங்கப்படும் இந்த விருது, 100,000 ரூபாய் மதிப்பு உடையது.

## சான்றுகள்

பகுப்பு:இந்திய நாளிதழ்கள்
பகுப்பு:மிசோ மொழி
ராமய்யன் தளவாய்

**ராமய்யன்** என்பவர் அன்றைய திருவிதாங்கூர் அல்லது வேணாட்டில் 1737 முதல் 1756 வரை தளவாயாக அல்லது முதன்மை அமைச்சராக பணியாற்றியவர். 1741-ல் குளச்சல் போரில் முக்கியப் பங்காற்றியவர்.

## ஆரம்பகால வாழ்க்கை

ராமய்யன் தற்போதைய தமிழ்நாட்டில் திருநெல்வேலி மாவட்டத்தில் ஏர்வாடியில் பிறந்தார். குடும்ப ஏழ்மை நிலை காரணமாக தனது ஆறாவது வயதில் தற்போதைய கன்னியாகுமரி மாவட்டம் கல்குளம் வட்டத்தில் திருவட்டார் என்னும் இடத்திற்கு சென்று குடியேறினார்.

## தளவாயாக
கி்.பி. 1736-ல் தளவாய் ஆறுமுகம்பிள்ளை மறைவுக்கு பின் தளவாயாக மன்னர் மார்த்தாண்டவர்மாவால் நியமிக்கப்பட்டார்.  மன்னர் மார்த்தாண்டவர்மா காலத்தில் காயன்குளம், கொல்லம், ஆலப்புழா மற்றும் பல இடங்களில் நடந்த போர்களில் திருவிதாங்கூர் படை வெற்றிபெற முக்கிய பங்காற்றினார்.
## மேற்கோள்கள்

பகுப்பு:திருவிதாங்கூர் நாடு
பகுப்பு:1756 இறப்புகள்
ஒக்கியம் மடுவு

**ஒக்கியம் மடுவு** () என்பது 2.8 கி. மீ நீளம் கொண்டு சென்னையின் தென்புறநகர்ப் பகுதியில் காஞ்சிபுரம் மாவட்டத்தில் அமைந்துள்ள ஒரு கால்வாயாகும். பள்ளிக்கரணை சதுப்புநிலத்திலிருந்து கிடைக்கும் நீரை பக்கிங்காம் கால்வாயில் சேர்ப்பதே இந்த கால்வாயின் அமைப்பாகும்.

## கால்வாயின் அமைப்பு
பள்ளிக்கரணை சதுப்புநிலத்திலிருந்து சிறு கால்வாயாக துவங்கும் இந்த கால்வாய் காரப்பாக்கத்தில் ராஜீவ் காந்தி சாலையை கடந்து ஈஞ்சம்பாக்கத்துக்கு அருகில் பக்கிங்காம் கால்வாயில் சேர்கிறது. சென்னையில் ஏற்பட்ட பெருவெள்ளத்தின் பொழுது ஒக்கியம் மடுவுவில் வெள்ளப்பெருக்கு ஏற்பட்டது. எனினும் பக்கிங்காம் கால்வாய் ஏற்கனவே அடையார் நதியின் வெள்ளத்தால் முழுவதும் நிரம்பி ஓடியதால் ஒக்கியம் மடுவுவின் வெள்ளநீர் பக்கிங்காம் கால்வாயில் வடியமுடியாமல் சுற்றுப்புறப்பகுதிகளில் புகுந்து சேதப்படுத்தியது.
 
## ஒக்கியம் மடுவு கடலுடன் இணைக்கும் கால்வாய் திட்டம்
வேளச்சேரி பகுதியும் பள்ளிக்கரணைப் பகுதியும் வடிகால் வசதி இல்லாத காரணத்தால் எல்லா காலங்களிலும் மழை பாதிப்புக்கு ஆளாகும் பகுதிகளாகும். ஏற்கனவே இருக்கும் அமைப்பின்படி வேளச்சேரி மற்றும் பள்ளிக்கரணைப் பகுதிகளில் இருக்கும் நீர் ஒக்கியம் மடுவு வழியாக வடிந்து பக்கிங்காம் கால்வாயில் மேலும் 16 கி. மீ  பயணித்து முட்டுக்காட்டில் கடலில் கலக்கிறது. இதற்கு மாற்றாக ஒக்கியம் மடுவு கால்வாயை வெள்ளகாலங்களில் கடலில் நேரடியாக கலப்பதுபோல் ஒரு கால்வாய்த் திட்டம் 100 கோடி செலவில் தீட்டப்பட்டு பின் நிதிநிலை காரணங்களால் கைவிடப்பட்டது.

## மேற்கோள்கள்

பகுப்பு:சென்னையின் புவியியல்
பகுப்பு:சென்னை சுற்றுப் பகுதிகள்
பகுப்பு:தமிழ்நாட்டிலுள்ள கால்வாய்கள்
தமிழ்மண் பதிப்பகம்

**தமிழ்மண் பதிப்பகம்** தமிழியல் நூல்களை வெளியிடும் பதிப்பகம் ஆகும்.  **உழை** – **உயர்** - **உதவு** என்பது இதன் நிறுவன முழக்கம் ஆகும். கோ. இளவழகன் என்பவருக்குச் சொந்தமான இப்பதிப்பகம் சென்னை தியாகராசர் நகரில் அமைந்திருக்கிறது. 19, 20-ஆம் நூற்றாண்டில் வாழ்ந்து தமிழெழுச்சிக்கு வித்திட்ட தமிழறிஞர்களின் நூல்களை முழுமைப்படைப்புத் தொகுதிகளாக (Complete Works) இப்பதிப்பகம் வெளியிடுகிறது. 

## வெளியீடுகள்
தமிழ்மணி வெளியிட்டுள்ள நூல்களில் சில:
### முழுமைப்படைப்புத் தொகுதிகள்
# பி.இராமநாதன் நூல்கள் - 10 தொகுதிகள்
# முதுமுனைவர் இளங்குமரனார் தமிழ்வளம் – 40 தொகுதிகள்
# இராகவன் நூற்களஞ்சியம் – 13 தொகுதிகள் (சாத்தான்குளம் அ. இராகவன் படைப்புகள்)
# முனைவர் இராசமாணிக்கனார் நூல்கள் – 18 தொகுதிகள் 
# உரைவேந்தர் தமிழ்த்தொகை – 28 தொகுதிகள் (ஒளவை சு. துரைச்சாமி படைப்புகள்)
# சதாசிவப்பண்டாரத்தார் ஆய்வுகள் – 10 தொகுதிகள் 
# சாமிநாத சர்மா நூல் திரட்டு – 31 தொகுதிகள் 
# சாமி சிதம்பரனார் நூற்களஞ்சியம் – 22 தொகுதிகள்
# ந.சி.கந்தையா நூல் திரட்டு – 24 தொகுதிகள்  
# நாவலர் சோமசுந்தர பாரதியார் நற்றமிழ் ஆய்வுகள் – 5 தொகுதிகள் 
# நாவலர் நா.மு.வே. நாட்டார் தமிழ் உரைகள் - 24 தொகுதிகள்
# திரு.வி.க. தமிழ்க்கொடை – 26 தொகுதிகள் ( திரு. வி. கலியாணசுந்தரனார் படைப்புகள்)
# பாவாணர் தமிழ்க்களஞ்சியம் – 52 தொகுதிகள் (ஞா. தேவநேயப் பாவாணர் படைப்புகள்)
# பாவேந்தம் – 25 தொகுதிகள் (பாரதிதாசன் படைப்புகள்)
# புலவர் குழந்தைப் படைப்புகள் – 16 தொகுதிகள் 
# மறைமலையம் - 14 தொகுதிகள்
# கவியரசர் முடியரசன் படைப்புகள் – 13 தொகுதிகள் 
# மயிலை சீனி. வேங்கடசாமி ஆய்வுக்களஞ்சியம் – 20 தொகுதிகள் 
# அறிஞர் க. வெள்ளைவாரணார் – 21 தொகுதிகள்

### பேரகராதிகள்
# தமிழிலக்கணப் பேரகராதி – கோபாலையர் – 18 தொகுதிகள்
# யாழ்ப்பாண அகராதி – 2 தொகுதிகள்
# வெள்ளிவிழாத் தமிழ்ப்பேரகராதி – 3 தொகுதிகள்
# ந.சி.கந்தையா அகராதிகள் – 2 தொகுதிகள்
# இளங்குமரனார் அகராதிகள் – 2 தொகுதிகள்

### பழந்தமிழ் நூல்கள்
# செல்விலக்கியக் கருவூலம் - 15 தொகுதிகள்
# தொல்காப்பியம் (உரைகளுடன்) – 15 தொகுதிகள்
# பதினெண் கீழ்க்கணக்கு
# முதுமொழிக் களஞ்சியம்
# நீதி நூல்கள் – 2 தொகுதிகள்

### காப்பியங்கள்
# ஐம்பெருங்காப்பியங்கள்

### வரலாறு
# தமிழகச் சமூகப் பண்பாட்டு வரலாறு – இரு தொகுதிகள்
# தமிழக மொழிப்போர் ஈகியர் வரலாறு
# தமிழக வரலாற்று வரிசை
# தமிழர் வரலாறு (கி.பி.600 வரை) – பி.டி.சீனிவாச ஐயங்கார் 
# தமிழர் வரலாற்றுச் சுவடுகள்
# தாய்நில வரலாறு – இரு தொகுதிகள்

### தமிழியல் நூல்கள்
# இந்திய நாகரிகத்தில் திராவிடக் (தமிழியக்) கூறுகள்
# உவமைவழி அறநெறி விளக்கம்
# கருணாமிர்த சாகரம் – 7 தொகுதிகள்
# தமிழ்த்தேசியம் 
# தமிழுக்குத்தொண்டு செய்த பிறநாட்டு அறிஞர்கள்
# தொன்மைச் செம்மொழி தமிழ் – பி.இராமநாதன்
# பன்னாட்டறிஞர்கள் பார்வையில் தமிழும் - தமிழரும்

### ஈழம்
# ஈழம் காக்க ஈகம் செய்த இனக்காப்பு மறவர்கள் 
# தமிழீழம் என் தாகம்
# பண்டைத் தமிழீழம்

### களஞ்சியம்
# முதுமொழிக்களஞ்சியம் (1-5)
# உவமைவழி அறநெறி விளக்கம் (1 - 3)

## வெள்ளச்சேதம்
2015 திசம்பர் மாதம் சென்னையில் ஏற்பட்ட வெள்ளம் தமிழ்மண் பதிப்பகத்திற்குள்ளும் புகுந்தது. இதனால் ஒன்றரைக்கோடி ரூபாய் மதிப்புள்ள நூல்கள் சேதமடைந்தன. 

## சான்றடைவு

## வெளியிணைப்புகள்
* தமிழ்மண் பதிப்பகத்தின் முகநூல் பக்கம்
* ந.மு.வே.நாட்டாரின் அறஇலக்கிய உரைத்திறன் - தமிழ்மண் பதிப்பகத்தின் வெளியீடு பற்றிய மதிப்புரை
* விருபா இணையதளத்தில் தமிழ்மண் பதிப்பக வெளியீடுபற்றிய தகவல்
* தமிழ்மண் பதிப்பக வலைப்பூ 

பகுப்பு: தமிழ்ப் பதிப்பகங்கள்
காட்டுக் கொடித்தோடை

**காட்டுக் கொடித்தோடை** (*Passiflora foetida*; *wild maracuja*, *bush passion fruit*, *wild water lemon*,) (*துரைப்புடலை*, *மொசுக்கட்டான்*, *குரங்குப்பழம்*, *சிறுபூனைக்காலி*) எனப்படுவது தென்மேற்கு ஐக்கிய அமெரிக்க (தென் தெக்குசாசு, அரிசோனா), மெக்சிக்கோ, கரிபியன், நடு அமெரிக்கா, தென் அமெரிக்கா ஆகிய இடங்களைத் தாயகமாகக் கொண்ட கொடித்தோடையினத் தாவரமாகும். இது உலகில் பல வெப்பமண்டலப் பகுதிகளுக்கு அறிமுகப்படுத்தப்பட்டது. அவற்றில் தென்கிழக்காசியா, ஹவாய் ஆகிய பகுதிகளும் அடங்கும். படரும் கொடி போன்ற இனத்தாவரமான இதனது பழம் உண்ணத்தக்கது.

இலங்கையில் இதனை தண்ணீர் சோற்றுப்பழம் என அழைப்பார்கள்.

## உசாத்துணை

## வெளி இணைப்புகள்

பகுப்பு:பூக்கும் தாவரங்கள்‎
பகுப்பு:கொடிகள்
பகுப்பு:தமிழ்நாட்டின் தாவரங்கள்
சுகுத்திரா டிராகன் மரம்

**சுகுத்திரா டிராகன் மரம்** (தாவர வகைப்பாட்டியல்: *Dracaena cinnabari*, *Socotra dragon tree*) அல்லது **டிராகன் குருதி மரம்** (*dragon blood tree*) என்பது இந்தியப் பெருங்கடல் பகுதியில் உள்ள சுகுத்திரா சிறு தீவுகளைத் தாயகமாகக் கொண்ட டிராகன் மரம் ஆகும். இம்மரம் "டிராகன் குருதி" எனப்படும் செந்நிற பிசின்களை சுரப்பதனால் இதற்கு இப்பெயர் அமைந்தது.

## விபரம்
டிராகன் குருதி மரம் மிகவும் புகழ் பெற்றதும் அழகானதும், சுகுத்திராத் தீவில் தனிச்சிறப்பு வாய்ந்த தாவரமும் ஆகும். இது தனித்துவமான, விநோத (மேலே குவிந்த, அடர்த்தியாக நிரம்பிய கிரீட, குடை போன்ற) தோற்றத்தைக் கொண்டது.

## உசாத்துணை

## வெளி இணைப்புகள்

*Dracaena cinnabari (Dragon's Blood Tree)

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
சராத்தவ் மாகாணம்

**சராத்தவ் மாகாணம்** (*Saratov Oblast*, , *சராத்தொவ்சுக்கயா ஓபிலாஸ்த்*) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் ஆட்சி மையம் சராத்தவ் நகரம். 2010 ஆம் ஆண்டின் உருசிய மக்கள் தொகை கணக்கெடுப்பின்படி இப்பகுதியின் மக்கள்தொகை 2,521,892.

## புவியமைப்பு
சராத்தவ் ஓப்லஸ்து ஐரோப்பிய ரசியாவின் தென்கிழக்கிலுள்ள கீழ் வோல்கா வட்டாரத்தின் வடக்குப்பகுதியில் அமைந்துள்ளது.
கிழக்கு மேற்காக , வடக்கு தெற்காக  என்றவாறு பரவியுள்ளது.

ஓப்லஸ்தின் எல்லைகள்
* தெற்கில் வோல்காகிராத் ஓப்லஸ்து
* மேற்கில் வோரனெழ் ஓப்லஸ்து மற்றும் தாம்பவ் ஓப்லஸ்து
* வடக்கில் பென்சா ஓப்லஸ்து, சமாரா ஓப்லஸ்து, உல்யானவ்ஸ்க் ஓப்லஸ்து, ஒரென்பூர்க் ஓப்லஸ்து
* கிழக்கில் கசக்ஸ்தான்

## இயற்கை வளங்கள்
ஓப்லஸ்தில் பல நீர்நிலைகள் உள்ளன. ஓப்லஸ்தை இரண்டாகப் பிரிக்கும் வோல்கா ஆற்றைத் தவிர பல கனிப்பொருணீர்ப் படிவுகள் கண்டறியப்பட்டுள்ளன.

## மக்கள் வகைப்பாடு
2010 ஆம் ஆண்டு கணக்கெடுப்பின் படி, இப்பகுதியில், ஒவ்வொன்றிலும் இரண்டாயிரத்திற்கும் மேற்பட்ட மக்களைக் கொண்ட இருபது இனக்குழுக்கள் அங்கீகரிக்கப்பட்டுள்ளன:
* ரசியர்கள் (87.6%)
* கசாக்குகள் (3.1%)
* தாத்தார்கள் (2.2%)
* உக்ரைனியர்கள் (1.7%)
* ஆர்மீனியர்கள் (1.0%)
* அசர்பைஜானியர்கள்  (0.6%)
* சுவாஷ் (0.5%)
* மர்தோவியர்கள் (0.4%)
* பாரம்பரிய செருமானியர்கள்  (0.3%)
* வெள்ளை ரசியர்கள் (0.3%)
* செசென்கள் (0.2%)
* பிறர் (2.1%) 
* ரசிய நிர்வாக தரவுத்தளங்களில் பதிவு செய்துள்ள 64,878 மக்களால் தங்களது இனம் குறித்து அறிவிக்க இயலவில்லை

## சமயம்

2012 ஆண்டு மேற்கொள்ளப்பட்ட அலுவல்முறைக் கணக்கெடுப்பின் படி சராத்தவ் ஓப்லஸ்தின் மக்கள் தொகையில் 30%  உருசிய மரபுவழித் திருச்சபையை பின்பற்றுகின்றனர்.  4% எந்த மரபையும் சேராத பொதுவான கிறித்துவர்கள், 1% கிழக்கு மரபுவழி திருச்சபை கிறித்தவர்கள் 2%  இஸ்லாமியர்கள், 1% ஸ்லாவிய நாட்டுப்புற மதம்,  0.5%  இந்து (வேதமுறை, கிருஷ்ணாவியம், தாந்திரியம்) 38% இறை நம்பிக்கையுள்ள ஆனால் சமயப்பற்றற்றோர் , 16%  நாத்திகர்கள்,  7.5% பிற மதங்களை சேர்ந்தவர்களாகவோ அல்லது கேள்விக்கு பதில் தரவிரும்பாதவர்களோ ஆவர்.

## மேற்கோள்கள்

பகுப்பு:உருசியாவின் மாகாணங்கள்
பூமிப்பழம்

**பூமிப்பழம்** (*Glycosmis pentaphylla*) கிச்சிலி வகையைச்சார்ந்த தாவரம் ஆகும். இந்தத் தாவரம் பூத்து காய்காய்க்கும் தாவரம் ஆகும். தென்கிழக்கு ஆசியா மற்றும் வடக்கு ஆஸ்திரேலியா போன்ற இடங்களில் காணப்படுகிறது. இதன் இளஞ்சிவப்பு நிற பழங்களிலிருந்து சமையல் எண்ணெய் எடுக்கப்படுகிறது. இது மிதவெப்பமண்டலப் பகுதிகளில் வீட்டுப்பயிராகப் பயிரிடப்படுகிறது.

## படத்தொகுப்பு

படிமம்:Glycosmis pentaphylla by kadavoor.JPG|பிஞ்சு
படிமம்:Glycosmis pentaphylla in Kudayathoor.jpg|பழுக்கப்போகும் நிலையில் உள்ள காய்
படிமம்:Glycosmis pentaphylla at Kudayathoor.jpg|பழம்


## மேற்கோள்கள்

    

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
பத்தாம் (நகரம்)

**பத்தாம்** (**Batam**) என்பது இந்தோனேசியாவில் அமைந்துள்ள ஒரு நகரமாகும். இது ரியாவு தீவுகள் மாகாணத்தின் மிகப்பெரிய நகரமும், சுமாத்திராவில் மேடான் மற்றும் பலெம்பாங் அடுத்ததாக உள்ள மூன்றாவது மிகப்பெரிய நகரமும் மற்றும் இந்தோனேசியாவில் ஜகார்த்தா ராயா, சுராபாயா, பண்டுங், மேடான், செமாராங், மக்காசார், மற்றும் பலெம்பாங்கிற்கு அடுத்ததாக உள்ள எட்டாவது மிகப்பெரிய நகரமும் ஆகும்.

பத்தாம் ஒரு வளர்ந்து வரும் போக்குவரத்து மையம் ஆகும். 2015 மே மாதத்தின் மதிப்பீட்டின் அடிப்படையில் இதன் மக்கள் தொகை 1,035,280 ஆகும்.  

## மேற்கோள்கள்

பகுப்பு:இந்தோனேசிய நகரங்கள்
மரீயாகாமன்

**மரீயாகாமன்** அல்லது **மரீயாகாம்** (, ) என்பது பின்லாந்தின் சுயாட்சி தீவான ஓலந்து தீவுகளின் தலைநகரம் ஆகும். இங்கு சுவீடிய மொழி பேசுபவர்கள் 88% ஆகும். 2013-இன் மதிப்பீட்டின் அடிப்படையில் இதன் மக்கள் தொகை 11,446 ஆகும்.

## மக்கள் தொகை
இந்நகரத்தின் மக்கள் தொகை வளர்ச்சியைக் காட்டும் அட்டவணை.

## மேற்கோள்கள்

## வெளியிணைப்புகள்

* Official website 
* Official Tourist Gateway of Mariehamn - Maarianhamina
* 
* Map of Mariehamn 
* Mariehamn. Tourist route  

பகுப்பு:ஓலந்து தீவுகள்
பகுப்பு:ஐரோப்பியத் தலைநகரங்கள்
பகுப்பு:பின்லாந்தின் தீவுகள்
எக்சாம்பல்.கொம்

**<span lang="en" dir="ltr">Example.com</span>****, example.net****, example.org** மற்றும் **<span lang="en" dir="ltr">example.edu</span>** போன்றவை இரண்டாம் நிலை டொமைன்கள் ஆகும். இவை ஆவணங்களில் உதாரணமாக

பயன்படும்.'***username@example.com'<nowiki/>*** இணையத்தளங்களில் பதிவு செய்யும்போது பயன்படும். இது, அவ்விடத்தில் உங்கள் ஈமெயில் முகவரியை வழங்க வேண்டும் என்பதைக் குறிக்கிறது. **இவை இனைய ஒதுக்கப்பட்ட எண்கள் ஆணையத்தினால்(<span lang="en" dir="ltr">IANA</span>)**  பதிவு செய்யப்பட்டுள்ளது.

## மேற்கோள்கள்


பகுப்பு:இணையம்
சே. இராமானுஜம்

**பேராசிரியர் சே. இராமானுசம்** (1935-07.12.2015) என்பவர்  கேரளத்திலும், தமிழ்நாட்டிலும் நன்கு அறியப்பட்ட நாடகவியலாளர் ஆவார். தமிழின் நவீன நாடகத்தின் தந்தை எனப் புகழப்படும் இவரை நாடக இராமானுஜம் என்று அவர் நண்பர்கள் சிலர் குறிப்பிடுவர்.

## வாழ்வு
சே. இராமானுசம் தமிழ்நாட்டின் நெல்லை மாவட்டத்தில் நாங்குநேரி என்னும் சிற்றூரில் 1935ஆம் ஆண்டில் பிறந்தவர்.
இவர் தொடக்க காலத்தில், காந்தியடிகளால் பரிந்துரைக்கப்பட்ட ஆதாரக் கல்வித் திட்டத்தை செயல்படுத்தும் தொடக்கபள்ளி ஆசிரியராக காந்திகிராமத்தில் பணியாற்றினார். அங்கு அவரின் நாடக ஆர்வத்தைக்கண்டு அப்பல்கலைக்கழகத்தில் அவருடன் பனியாற்றிய ஜி. சங்கரப் பிள்ளை, எஸ்.பி. சினிவாசன் ஆகியோர் தந்த ஊக்கத்தால் தில்லியில் உள்ள தேசிய நாடகப் பள்ளியில் 1963ஆம் ஆண்டில் சேர்ந்தார். அங்கு புகழ்பெற்ற நாடக ஆளுமையான இப்ராகிம் அல்காஜியிடம் பயின்று 1967 இல் நாடகப் படிப்பை முடித்தார். பின்னர் 1967 ஆம் ஆண்டு முதல் 1977 ஆம் ஆண்டு வரை காந்திகிராமப் பல்கலைக்கழகத்தில் நுண்கலை விரிவுரையாளராகப் பணிபுரிந்தார்.

## நாடகப்பணிகள்
1978 முதல் 1985 வரை திருச்சூரில் அமைந்துள்ள கோழிக்கோடு பல்கலைக்கழக நாடகப் பளிளியில் உதவி இயக்குநராகவும், 1985 முதல் 1995 வரை தஞ்சாவூரில் அமைந்துள்ள தமிழ்ப் பல்கலைக்கழகத்தில் நாடகத்துறைத் தலைவராகவும் பணியாற்றினார். தமிழ்ப் பல்கலைக்கழகம், கோழிக்கோடு, புதுவை, ஐதராபாத், பல்கலைக்கழகங்களில் நாடகக் கல்விக்கான அடிப்படையான வரைவுத்திட்டங்களை  உருவாக்கினார். இவர் நூற்றுக்கணக்கான நாடக பயிலரங்குகளை நாடு முழுவதும் நடத்தியும், 50க்கும் மேற்பட்ட நாடகங்களை இயக்கியுமுள்ளார்.

## விருதுகள்
*2003 ஆம் ஆண்டிற்கான விளக்கு விருது.
*2008 ஆம் ஆண்டிற்கான நாட்டின் மதிப்புமிக்க விருதுகளில் ஒன்றான ‘சங்கீத நாடக அகாடமியின் விருது’ வழங்கப்பட்டது.

## மேற்கோள்கள்

பகுப்பு:இந்தியத் தமிழ் நாடகாசிரியர்கள்
பகுப்பு:1935 பிறப்புகள்
பகுப்பு:2015 இறப்புகள்
பகுப்பு:திருநெல்வேலி மாவட்ட மக்கள்